Det skulle have været en rutinemæssig sejltur til Hvide Sande for at fiske i Nordsøen. 
Men fiskeskipper Lars Tolstrup og hans søster endte i stedet med at sidde fast på en sandbanke ved Hals Barre i over fem døgn.

De to søskende sejlede ud fra Fejø som ligger i Smålandshavet nord for Lolland og skulle  tirsdag aften passere det smalle stykke ved Hals. Men et øjebliks uopmærksomhed betød at kutteren på et splitsekund stødte på grund. Lettelsen og glæden var stor hos de to, da det i eftermiddag langt om længe lykkedes at få kutteren gravet fri. Den beskadige fiskekutter skal nu repareres inden den kan sejle det sidste stykke til Hvide Sande.